cyanic-selkie/wikianc huggingface dataset:
บูร์ฮันอุดดิน ฮาราฮัป
บูร์ฮันอุดดินเกิดเมื่อ พ.ศ. 2460 ประกอบอาชีพเป็นทนายความมาก่อนที่จะเป็นนักการเมือง โดยเข้าสังกัดพรรคชาตินิยมใหม่ของโมฮัมมัด ฮัตตา ต่อจากนั้นย้ายมาอยู่พรรคมาชูมี และได้เป็นผู้แทนของพรรคนี้ในรัฐสภาเมื่อ พ.ศ. 2489 พรรคมาชูมีนี้ได้ตั้งรัฐบาลใน พ.ศ. 2498 หลังจากที่อาลี ซัซโตรอามีโจโยลาออกจากตำแหน่งนายกรัฐมนตรี บูร์ฮันอุดดินจากพรรคมาชูมีจึงได้ตั้งรัฐบาลผสมร่วมกับพรรคการเมืองอื่นๆตั้งรัฐบาลแทน ผลงานที่สำคัญของเขาคือยกเลิกสหภาพเนเธอร์แลนด์-อินโดนีเซียในเดือนกุมภาพันธ์ พ.ศ. 2499 และสามารถรณรงค์ให้ประชาชนออกมาเลือกตั้งในเดือนกันยายน พ.ศ. 2498 ได้เป็นจำนวนมาก แต่ผลการเลือกตั้งกลับปรากฏว่าพรรคมาชูมีไม่ได้คะแนนเสียงมากอย่างที่คาดการณ์ไว้ บูร์ฮันอุดดินพยายามประวิงเวลาไม่ยอมลาออกจากนายกรัฐมนตรีจนถึงเดือนมีนาคม พ.ศ. 2499 จึงลาออก อาลี ซัซโตรอามีโจโยได้กลับมาจัดตั้งรัฐบาลอีกครั้ง
ต่อมาเมื่ออาลี ซัซโตรอามีโจโยล้มเหลวในการบริหารประเทศ ทำให้ซูการ์โนหันมาประกาศใช้ประชาธิปไตยแบบชี้นำมาใช้ใน พ.ศ. 2500 แต่พรรคมาชูมีไม่เห็นด้วย พรรคมาชูมีได้จัดประชุมบัณฑิตทางศาสนาอิสลาม และประกาศว่าลัทธิคอมมิวนิสต์เป็นสิ่งต้องห้ามสำหรับศาสนาอิสลาม ทำให้สมาชิกพรรคมาชูมีถูกกลุ่มเยาวชนคอมมิวนิสต์ข่มขู่จนต้องออกจากกรุงจาการ์ตา ในที่สุดพรรคมาชูมีและพรรคสังคมนิยมอินโดนีเซียได้ก่อกบฏและจัดตั้งรัฐบาลปฏิวัติที่เกาะสุมาตราเรียกว่ารัฐบาลปฏิวัติแห่งสาธารณรัฐอินโดนีเซีย บูร์ฮันอุดดินได้เป็นรัฐมนตรีในรัฐบาลชุดนี้ด้วย
ฝ่ายกบฏและฝ่ายรัฐบาลได้สู้รบกันอย่างรุนแรง จน พ.ศ. 2501 กองทัพฝ่ายกบฏถูกปราบปรามจนเหลือสภาพเป็นกองโจร สหรัฐก็ถอนการสนับสนุน แต่ฝ่ายกบฏก็ยังไม่ยอมแพ้ จนถึง พ.ศ. 2504 จึงยอมวางอาวุธ บูร์ฮันอุดดินและผู้นำรัฐบาลฝ่ายกบฏคนอื่นถูกจับกุมเมื่อเดือนมกราคม พ.ศ. 2505 และถูกคุมขังจน พ.ศ. 2508 จึงได้รับการปล่อยตัว จากนั้น บูร์ฮันอุดดินไม่มีบทบาททางการเมืองอีกเลย จนเสียชีวิตเมื่อ พ.ศ. 2530
เพียงเธอ..รักนี้ดีสุดแล้ว
As Good as It Gets (เพียงเธอ..รักนี้ดีสุดแล้ว) เป็นภาพยนตร์ตลก-โรแมนติก ที่ออกฉายในปี พ.ศ. 2540 กำกับโดยเจมส์ แอล. บรูก นำแสดงโดยแจ็ก นิโคลสัน และเฮเลน ฮันท์ รับบทชายปากร้ายที่เป็นโรคย้ำคิดย้ำคำ (Obsessive–compulsive disorder) และเป็นโรคกลัวความสกปรก (Mysophobia) ที่เข้ามาพัวพันกับสาวเสิร์ฟลูกติด และเพื่อนบ้านเกย์
ภาพยนตร์เรื่องนี้ได้รับการเสนอชื่อเข้าชิงรางวัลออสการ์สาขาภาพยนตร์ยอดเยี่ยม และสาขานักแสดงนำทั้งหญิงและชาย นักแสดงนำทั้งคู่ได้รับรางวัลนักแสดงนำชาย และนักแสดงนำหญิงยอดเยี่ยม ทั้งรางวัลออสการ์ และรางวัลลูกโลกทองคำ ในปีเดียวกันกับภาพยนตร์เรื่อง Titanic (ไททานิค)
เรื่องย่อ
เมลวิน ยูดอล (แจ็ก นิโคลสัน) นักเขียนนวนิยายรักมีชื่อ ที่เป็นโรคย้ำคิดย้ำคำ กลัวความสกปรก เหยียดผิว และปากร้าย มีนิสัยเห็นแก่ตัว และชอบพูดจาถากถางใคร ๆ ให้เจ็บใจ เป็นที่เอือมระอาต่อเพื่อนบ้าน โดยเฉพาะไซมอน (เกร็ก คินเนียร์) จิตรกรเกย์ข้างห้อง ที่เลี้ยงหมาตัวเล็ก ๆ ชื่อ เวอร์เดล
ทุกวันเมลวินจะต้องไปกินอาหารที่ร้านเดิม ที่โต๊ะตัวเดิม แต่ด้วยนิสัยปากร้าย ทำให้ไม่มีพนักงานเสิร์ฟคนไหนอยากบริการเขา มีเพียงคนเดียวคือ แครอล (เฮเลน ฮันท์) ที่รับมือกับเมลวินได้ วันหนึ่งแครอลไม่มาทำงาน เมลวินจึงตามไปที่บ้าน เพราะถ้าหากเธอไม่มาเสิร์ฟอาหารให้ ก็ไม่มีใครในร้านยินดีบริการเขา เมลวินพบว่าลูกชายของแครอลป่วยเป็นโรคภูมิแพ้และหอบหืด เขาจึงเสนอให้หมอนอร์แมน เบตส์ (แฮโรลด์ รามิส) สามีของบรรณาธิการที่ตีพิมพ์นวนิยายของเขา ไปรักษาลูกชายของแครอล เพื่อให้เธอกลับมาทำงานตามปกติ
ในขณะเดียวกัน ไซมอนถูกโจรทำร้ายจนต้องเข้าโรงพยาบาล เมลวินถูกแฟรงก์ ซาชส์ (คิวบา กูดิง จูเนียร์) เพื่อนข้างห้องอีกคนหนึ่ง บังคับให้นำเวอร์เดล หมาของไซมอนมาดูแล จากการที่ได้ใกล้ชิดกับสัตว์เลี้ยง เมลวินเริ่มมีนิสัยที่อ่อนโยนลง และค่อย ๆ ปรับตัวเข้าหาคนอื่น จนใคร ๆ ก็เริ่มรับรู้ว่าแท้ที่จริง เขาก็เป็นคนมีน้ำใจ
ธงชาติเลโซโท
ธงชาติเลโซโท แบบที่ใช้ในปัจจุบัน มีลักษณะเป็นธงสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็นแถบสี 3 แถบ ตามแนวนอน แถบบนสีน้ำเงิน แถบกลางสีขาว แถบล่างสีเขียว ที่กลางแถบขาวมีรูปหมวกพื้นเมืองของเลโซโทที่เรียกว่า หมวกโมโกรอทโล (mokorotlo - หมวกปีกกว้างชนิดหนึ่งของชาวบาโซโท) รูปดังกล่าวนี้มีสีดำ ธงดังกล่าวนี้ได้เริ่มใช้อย่างเป็นทางการเมื่อวันที่ 4 ตุลาคม ค.ศ. 2006 (พ.ศ. 2549) เนื่องในว่าระครบรอบ 40 ปี แห่งการได้รับเอกราชจากสหราชอาณาจักร
รายงานบางฉบับได้กล่าวไว้ว่า แบบธงดังกล่าวนี้แสดงออกถึงแนวโน้มของประเทศที่จะเดินไปสู่ทิศทางแห่งสันติภาพมากกว่าในอดีตที่ผ่านมา
ประวัติ
ประเทศเลโซโทมีธงชาติขึ้นเป็นธงแรกอย่างเป็นทางการเมื่อวันที่ 4 ตุลาคม ค.ศ. 1966 อันเป็นวันที่เลโซโทประกาศเอกราชสมบูรณ์จากสหราชอาณาจักร ลักษณะของธงดังกล่าวเป็นรูปสีเหลี่ยมผืนผ้าพื้นสีน้ำเงิน ที่ด้านต้นธงมีแถบแนวตั้งสองแถบสีเขียวและสีแดง ในพื้นสีน้ำเงินมีรูปหมวกโมโกรอทโลสีขาว ซึ่งแต่ละสีนั้นมีความหมายต่างๆ ดังนี้ สีน้ำเงินหมายถึงท้องฟ้าและสายฝน สีขาวหมายถึงสันติภาพ สีเขียวหมายถึงแผ่นดิน สีแดงหมายถึงความศรัทธา
ต่อมาในปี ค.ศ. 1986 คณะทหารได้ทำการรัฐประหารรัฐบาลพรรคคณะชาติบาโซโท (Basotho National Party) ซึ่งได้ปกครองประเทศมายาวนานถึง 20 ปี หลังจากนั้นจึงได้มีการออกแบบธงชาติใหม่โดยรัฐบาลทหาร โดยแบบธงที่ได้รับเลือกนั้นเป็นผลงานการออกแบบของนายสิบเอกเรเชลิซิโช มาเตเต (Sergeant Retšelisitsoe Matete) และได้ประกาศใช้อย่างเป็นทางการเมื่อวันที่ 20 มกราคม ค.ศ. 1987 ลักษณะเป็นธงสี่เหลี่ยมผืนผ้า ภายในแบ่งพื้นที่ออกเป็นรูปสามเหลี่ยมขนาดใหญ่สองรูปด้วยแถบทแยงสีน้ำเงินซึ่งพาดจากมุมขวาบนไปยังมุมซ้ายล่าง  สามเหลี่ยมตอนบนเป็นพื้นสีขาว ที่มุมบนสุดมีรูปโล่แบบชาวบาโซโทพร้อมด้วยหอกและตะบองไขว้สีน้ำตาล แม้ลักษณะของธงจะเปลี่ยนไปจากเดิม แต่ความหมายของสีธงยังคงมีความหมายคล้ายคลึงกับความหมายในธงสมัยก่อนหน้า กล่าวคือ สีน้ำเงินหมายถึงสายฝน สีขาวหมายถึงสันติภาพ สีเขียวหมายถึงความเจริญรุ่งเรือง
ในปี ค.ศ. 2006 ราชอาณาจักรเลโซโทได้มีประกวดแบบธงชาติใหม่อีกครั้ง โดยแบบที่ได้รับการคัดเลือกสี่แบบสุดท้ายนั้นล้วนมีรูปหมวกโมโกรอทโลเป็นองค์ประกอบหลักแทนรูปโล่บาโซโทและดาบตะบองไขว้อยู่ด้วยทุกแบบ ซึ่งรูปหมวกโมโกรอทโลในแบบธงที่ได้รับเลือกนั้นได้รับการแก้ไขให้เป็นสีดำเพื่อแสดงความหมายถึงความเป็นชาติของคนผิวดำ สภาแห่งชาติของเลโซโทได้รับรองพระราชบัญญัติแก้ไขธงชาติเมื่อวันที่ 18 กันยายน ค.ศ. 2006 โดยมีสมาชิกรัฐสภาลงคะแนนเสียงรับรอง 84 เสียง คัดค้าน 18 เสียง งดออกเสียง 2 เสียง และผ่านการรับรองในชั้นของวุฒิสภาในเวลาต่อมา ก่อนจะประกาศใช้อย่างเป็นทางการในวันที่ 4 ตุลาคม ปีเดียวกัน  แบบธงดังกล่าวนี้คือธงชาติเลโซโทที่ใช้อยู่ในปัจจุบัน
กีฬายูโดในกีฬาแห่งชาติครั้งที่ 41
รุ่นไม่เกิน 60 กิโลกรัมชาย
แข่งขันวันที่ 11 ธันวาคม 2555
รุ่นไม่เกิน 73 กิโลกรัมชาย
แข่งขันวันที่ 12 ธันวาคม 2555
รุ่นไม่เกิน 81 กิโลกรัมชาย
แข่งขันวันที่ 13 ธันวาคม 2555
รุ่นไม่เกิน 90 กิโลกรัมชาย
แข่งขันวันที่ 13 ธันวาคม 2555
รุ่นไม่เกิน 100 กิโลกรัมชาย
แข่งขันวันที่ 13 ธันวาคม 2555
รุ่น 100 กิโลกรัมขึ้นไปชาย
แข่งขันวันที่ 14 ธันวาคม 2555
รุ่นไม่จำกัดน้ำหนักชาย
แข่งขันวันที่ 14 ธันวาคม 2555
รุ่นไม่เกิน 45 กิโลกรัมหญิง
แข่งขันวันที่ 11 ธันวาคม 2555
รุ่นไม่เกิน 48 กิโลกรัมหญิง
แข่งขันวันที่ 11 ธันวาคม 2555
รุ่นไม่เกิน 57 กิโลกรัมหญิง
แข่งขันวันที่ 12 ธันวาคม 2555
รุ่นไม่เกิน 63 กิโลกรัมหญิง
แข่งขันวันที่ 13 ธันวาคม 2555
รุ่นไม่เกิน 70 กิโลกรัมหญิง
แข่งขันวันที่ 13 ธันวาคม 2555
รุ่นไม่เกิน 78 กิโลกรัมหญิง
แข่งขันวันที่ 14 ธันวาคม 2555
รุ่น 78 กิโลกรัมขึ้นไปหญิง
แข่งขันวันที่ 14 ธันวาคม 2555
รุ่นไม่จำกัดน้ำหนักหญิง
แข่งขันวันที่ 14 ธันวาคม 2555
บลูมัสแตง
บลูมัสแตง (Blue Mustang) รู้จักจากชื่อเล่นของคนท้องถิ่นว่า บลูซิเฟอร์ (Blucifer) เป็นประติมากรรมมัสแตงสีฟ้าที่มีตาแดงสว่างหล่อไฟเบอร์กลาสในท่าอากาศยานนานาชาติเดนเวอร์ โดยเป็นที่รู้จักจากรูปลักษณ์อันน่าตื่นตาและส่วนของประติมากรรมตกลงมา ทำให้ประติมากรลุยส์ ฆิเมเนสถูกฆ่าในสตูดิโอของตนเอง
แอมานุแอล โฌแซ็ฟ ซีเยแย็ส
แอมานุแอล โฌแซ็ฟ ซีเยแย็ส (Emmanuel Joseph Sieyès) เป็นหมอสอนศาสนาระดับล่างสังกัดโรมันคาทอลิกตลอดจนเป็นนักการเมืองในฝรั่งเศส เขาเป็นหนึ่งในผู้นำทฤษฎีการเมืองในช่วงการปฏิวัติฝรั่งเศส และมีส่วนในการปกครองประเทศในคณะกงสุลฝรั่งเศสและจักรวรรดิฝรั่งเศสที่หนึ่ง เขาเป็นหนึ่งในผู้ร่วมก่อการรัฐประหาร 18 บรูว์แมร์ซึ่งนำนโปเลียนขึ้นสู่อำนาจ
ซีเยแย็สเกิดเมื่อ 3 พฤษภาคม 1748 ในเมืองเฟรยูทางภาคใต้ของฝรั่งเศส เป็นบุตรคนที่ห้าของนายออนอแร กับนางอันนาแบล บิดาของเขาเป็นนายภาษีท้องถิ่นที่มีฐานะยากจน แม้ครอบครัวซีเยแย็สจะมีสายเลือดขุนนางอยู่บ้างแต่พวกเขาก็เป็นได้แค่สามัญชน ซีเยแย็สเข้าศึกษากับคณะเยสุอิต เขาต้องการเข้ารับราชการทหารแต่เนื่องจากเป็นคนขี้โรคประกอบกับการมีครอบครัวเคร่งศาสนา ทำให้ซีเยแย็สต้องหันมาเอาดีทางด้านศาสนาแทน โดยเข้าศึกษากับโรงเรียนสอนศาสนาในกรุงปารีสเป็นเวลาสิบปี ซึ่ง ณ ที่นั่น เขาได้เรียนเทววิทยาและวิศวกรรมเพื่อเตรียมตัวเป็นพระ ซีเยแย็สได้รับการนับถืออย่างมากในโรงเรียนจากความถนัดในวิทยาศาสตร์ เขาหลงใหลหลักปรัชญาสมัยใหม่และไม่ชอบวิชาเทววิทยาที่คร่ำครึ
ในปี 1788 พระเจ้าหลุยส์ที่ 16ได้เสนอให้มีการประชุมสภาฐานันดรขึ้น ซึ่งเป็นการประชุมระหว่างสามชนชั้นในสังคมฝรั่งเศส ซึ่งซีเยแย็สได้ตีพิมพ์จุลสารโดยมีหัวเรื่องว่า "ฐานันดรที่สามคืออะไร?" (Qu'est-ce que le tiers-état?) จุลสารฉบับนี้ได้สร้างชื่อเสียงให้กับเขาอย่างมาก ทำให้เขาได้รับการคัดเลือกเข้าไปเป็นผู้แทนฐานันดรที่สามจากปารีส และเขากลายเป็นหนึ่งในผู้มีส่วนในการปฏิวัติฝรั่งเศส เขายังเป็นผู้ร่วมร่างประกาศสิทธิมนุษยชนและพลเมือง
หลังรัฐประหาร 18 บรูว์แมร์ ซีเยแย็สก็ได้เป็นสมาชิกคณะกงสุลฝรั่งเศสและต่อมาเป็นสมาชิกสภาสูง ภายหลังแผนการลอบสังหารนโปเลียนที่ในเดือนธันวาคม 1800 ซีเยแย็สก็ได้ออกมาต่อต้านอำนาจแบบเบ็ดเสร็จเด็ดขาดและกระบวนการที่ไม่ชอบด้วยกฎหมายของนโปเลียน ซึ่งทำให้เขาถูกนโปเลียนปลดจากตำแหน่งทั้งหมด ตัวเขาใช้ชีวิตอย่างเงียบๆในปารีส จนกระทั่งเมื่อมีการฟื้นฟูราชวงศ์บูร์บง ซีเยแย็สก็ถูกขับออกจากสถาบันศีลธรรมและศาสตร์การเมืองโดยพระเจ้าหลุยส์ที่ 18 และตัวเขาย้ายไปบรัสเซลส์ จนกระทั่งภายหลังการปฏิวัติเดือนกรกฎาคมในปี 1830 เขาก็ย้ายกลับมายังปารีส และเสียชีวิตที่นั่นในอีก 6 ปีต่อมาเมื่อมีอายุได้ 88 ปี
อ้างอิง
17481836
ตูริน
ตูริน (Turin) หรือ ตอรีโน (Torino, ) เป็นเมืองหลักของแคว้นปีเยมอนเตในประเทศอิตาลี เป็นทั้งเมืองศูนย์กลางทางอุตสาหกรรมและธุรกิจของภาคเหนือของอิตาลี ตัวเมืองตั้งอยู่บนฝั่งแม่น้ำโป มีประชากร 908,000 คน (ค.ศ. 2004) และ 2.2 ล้านคนเมื่อรวมปริมณฑล (สถิติองค์การเพื่อความร่วมมือทางเศรษฐกิจและการพัฒนา)
บริษัทผลิตรถยนต์เฟียตมีสำนักงานใหญ่อยู่ที่นี่และบริษัทรถยนต์บางบริษัทก็เริ่มกิจการที่เมืองนี้ ฉะนั้นตูรินจึงมีชื่อเล่นว่าเป็นเมืองหลวงของการผลิตรถยนต์ในประเทศอิตาลี นอกจากนั้นตูรินยังเป็นเมืองหลวงเมืองแรกของสหรัฐอิตาลี
Purchase-to-pay
Purchase-to-pay หมายถึงกระบวนการทางธุรกิจที่ครอบคลุมกิจกรรมการ (เรียกร้อง), การซื้อ, การรับและจ่ายเงินสำหรับบัญชีสินค้าและบริการ เรียกว่า "วงจรการซื้อขาย"
Automated P2P
ระบบซื้อจ่ายอัตโนมัติดำเนินการชำระเงิน เชื่อมต่อการจัดหาและการออกใบแจ้งหนี้ ผ่านกระแสธุรกิจอัตโนมัติ กระบวนการจากการกำหนดการวางแผนและงบประมาณผ่านการจัดซื้อและการชำระเงิน
จงชาน
จงชาน เป็นนครระดับจังหวัดตั้งอยู่ทางตอนใต้ของสามเหลี่ยมปากแม่น้ำเพิร์ล ในมณฑลกวางตุ้ง ประเทศจีน มีประชากรมากกว่า 3 ล้านคน (2012) แขวงที่เป็นใจกลางเมืองเคยถูกเรียกว่า ฉือฉี หรือ แสกเข่ย์
จงชานเป็นหนึ่งในเพียงไม่กี่เมืองในประเทศจีนที่ตั้งชื่อตามบุคคล โดยเมืองนี้ตั้งชื่อตาม ดร.ซุน ยัตเซ็น (1866–1925) ซึ่งเรียกชื่อของเขาในภาษาจีนกลางว่า ซุน จงชาน ซุนเป็นบิดาผู้ก่อตั้งสาธารณรัฐจีน เกิดที่หมู่บ้านชุ่ยเหิง ตำบลหนานหลาง อำเภอเซียงชานในขณะนั้น ในปี 1925 หนึ่งปีหลังจากที่เขาเสียชีวิต เซียงชานได้เปลี่ยนชื่อเป็นจงชานเพื่อเป็นเกียรติแก่เขา
Purchase-to-pay
Automated P2P
ประโยชน์สำคัญที่เพิ่มขึ้นแสดงผลทางการเงินและการจัดหาประสิทธิภาพการประหยัดต้นทุนและการควบคุม Automation ช่วยให้ลดเวลาการประมวลผลและตรงผ่านการประมวลผลที่มีใบแจ้งหนี้เข้ามาจัดการโดยไม่แทรกแซงคู่มือใดๆ
ระบบจัดซื้อจัด ชำระเงินได้รับการออกแบบเพื่อให้องค์กรที่มีการควบคุมและแสดงผลผ่านวงจรทั้งหมดของธุรกรรม จากทางรายการถูกสั่งให้วิธีการที่ใบสุดท้ายที่มีการประมวลผล ให้เห็นเต็มในกระแสเงินสดและภาระผูกพันทางการเงิน
การประมวลผลใบแจ้งหนี้อัตโนมัติองค์กรและนโยบายการจัดซื้อและวิธีการที่จะนำความยากลำบากทางการเงินและประสิทธิภาพการธุรกิจการซื้อ เป็นผลให้มีประสิทธิภาพและประหยัดค่าใช้จ่ายสิทธิประโยชน์ได้มาก Basware ลูกค้า Star Track Express ประกาศในปี 2009 ที่มีการลดช่องว่างระหว่างวันที่ใบแจ้งหนี้และรายการที่ระบบการประมวลผลโดยที่สามและขณะนี้สำเร็จการชำระเงินที่มีต่อนโยบายครั้งในขณะที่มั่นใจกระบวนการทั้งหมดจะทำงานได้อย่างราบรื่น
ทั้งใบสั่งซื้อ (PO) และการใช้จ่ายที่ไม่ PO ทุนบัตรเครดิตและการใช้จ่ายเงินคืนสามารถจับและควบคุมผ่านระบบ P2P อัตโนมัติ แผนกการเงินยังสามารถบังคับควบคุมการใช้จ่ายภายในและได้ทันทีเข้าถึงข้อมูลที่บอกให้ผู้ใช้จ่ายสิ่งที่พวกเขาซื้อและชำระเงินสำหรับ, และกับที่ผู้ขาย
ประวัติ
ที่มาของคำนี้ เกิดในปี 1990 และเป็นหนึ่งในจำนวนวลีฉวัดเฉวียน (เช่น B2B, B2C, etc G2C) ที่กลายเป็นโปรแกรม Internet เป็นใช้อย่างแพร่หลายในธุรกิจ แม้ว่าจะไม่จำเป็นต้องอ้างอิงโดยตรงไปยังโปรแกรมประยุกต์ของเทคโนโลยีเพื่อการซื้อเป็นส่วนใหญ่มักจะใช้เกี่ยวกับการใช้งานเช่น e จัดหาและจัดซื้อและการชำระเงิน modules ERP
P2P as a discipline in its own right
ต่อไปนี้การเจริญเติบโตของอินเทอร์เน็ตที่สนับสนุนกระบวนการโซ่อุปทาน กรณีเกิดการระบุโอกาสที่จะเพิ่มเติมปรับปรุงกระบวนการทางธุรกิจทั่วทั้งจัดหาเพื่อจ่ายเงินค่าโซ่ นี้ขับเคลื่อนหลักจากห่วงโซ่อุปทานโดยผู้จำหน่ายซอฟต์แวร์และที่ปรึกษา แต่รัฐบาลที่ได้รับการยอมรับและนำเอาแนวความคิดอย่างกระตือรือร้นเช่น ระบบการจัดซื้อจัดจ้างทางอิเล็กทรอนิกส์ สิ่งพิมพ์ของ Gershon Review ในสหราชอาณาจักรในปี 2004 เช่นให้ภาครัฐ British อาณัติให้ตรงทรัพยากรและความสำคัญต่อการสร้างประสิทธิภาพและโดยเฉพาะในด้านการซื้อ
โดยผลเมื่อทำงานธุรกิจแตกต่างกันเช่นเจ้าหนี้และซื้อได้ในองค์กรบางนำมารวมกันและแนวคิดของการจัดซื้อเพื่อจ่ายวิวัฒนาการมาจากวลีฉวัดเฉวียนเพื่อวินัยรู้จัก (หน่วยงานบางหน่วยมีการเปลี่ยนแปลงสายการรายงานของเจ้าหนี้ฟังก์ชันจากเงินทุนเพื่อจัดซื้อ)
ราคา 2,009 รายงานการวิจัย Basware'ของ Control : ราคาจริงของค่าใช้จ่ายตัด'ระบุนี้แนวโน้มของระดับที่เพิ่มขึ้นของเงินทุนและความร่วมมือจัดหาเพื่อเอาชนะความท้าทายด้านการเงินและการจัดซื้อและเน้นว่ามีแนวโน้มใหม่ ๆ ที่ชัดเจนต่อการใช้เทคโนโลยีเป็น ซื้อวิธีการเอาชนะความท้าทายการดำเนินงานและประสาน'และ payers'ในธุรกิจการจัดการ Mark Frohlich, ศาสตราจารย์ด้านการดำเนินงานที่ Kelley School of Business เห็นในเวลาที่ผลการ :
"ส่วนใหญ่สะท้อนกลับของผู้สัมภาษณ์ได้ตื่นขึ้นจากความเป็นจริงเชิงลบของความเสี่ยงห่วงโซ่อุปทานและโซ่อุปทานที่สำคัญจะมีบทบาทเชิงบวกในการเปลี่ยนแปลงธุรกิจของพวกเขาสำหรับปีมา ชัดเจนการเปลี่ยนแปลงดังกล่าวเพื่อปรับปรุงภูมิทัศน์ธุรกิจจะต้องมีการประสานงานและตอบสนองความร่วมมือระหว่างหน่วยงานหน้าที่ การเงินเฉพาะและจัดหารวมทั้งการใช้สติปัญญาของเครื่องมือที่เหมาะสมแบ่งปันความรู้และบูรณาการระบบ นี่คือสิ่งที่เราทุกคนต้องเตรียมตัว
การจัดอันดับของมหาวิทยาลัยเกษตรศาสตร์
โดยสถาบันด้านการจัดอันดับในต่างประเทศมีหลายสถาบัน ซึ่งแต่ละสถาบันมีเกณฑ์การจัดอันดับและการให้คะแนนที่แตกต่างกัน
Academic Ranking of World Universities
ผลการจัดอันดับแยกตามสาขา ARWU Global Ranking of Academic Subjects จัดโดยมหาวิทยาลัยเซี่ยงไฮ้เจียวทงของประเทศจีน โดยใช้เกณฑ์พิจารณาจากงานวิจัยที่ได้รับการตีพิมพ์และอ้างอิงในวารสารชั้นนำของโลก ศิษย์เก่าที่ได้รับรางวัลในระดับนานาชาติ เป็นต้น พบว่ามหาวิทยาลัยเกษตรศาสตร์ได้รับการจัดอันดับให้ติดอันดับโลกจำนวน 5 สาขา ได้แก่ สาขา Veterinary Sciences, Food Science & Technology, Agricultural Sciences, Chemical Engineering, และ Biotechnology
NTU Ranking
NTU Ranking หรือ Performance Ranking of Scientific Papers for World Universities เป็นระบบการจัดอันดับมหาวิทยาลัยโลกตามปริมาณจำนวนบทความวิจัยทางวิทยาศาสตร์ที่ตีพิมพ์, ผลกระทบจากการวิจัย, และผลการดำเนินงาน การจัดอันดับได้รับการเผยแพร่โดยมหาวิทยาลัยแห่งชาติไต้หวัน ซึ่งใช้จำนวนการถูกอ้างอิงของบทความเป็นเกณฑ์ในการวิเคราะห์และจัดอันดับประสิทธิภาพของบทความวิจัยทางวิทยาศาสตร์ การจัดอันดับแบ่งเป็นการจัดอันดับโดยรวม (World University Rankings), การจัดอันดับตามกลุ่มวิชา (By Field), และการจัดอันดับตามสาขาวิชาเฉพาะ (By Subject)
การจัดอันดับตามกลุ่มวิชา (By Field) ประกอบด้วย 6 กลุ่มวิชา ได้แก่ Agriculture, Life Sciences, Medicine, Natural Sciences, Engineering, และ Social Sciences ส่วนการจัดอันดับตามสาขาวิชาเฉพาะ (By Subject) ประกอบด้วย 24 สาขา ได้แก่ Agricultural Sciences, Plant & Animal Science, Environment/Ecology, Chemical Engineering, Civil Engineering, Computer Science, Electrical Engineering, Materials Science, Mechanical Engineering, Biology & Biochemistry, Immunology, Microbiology, Molecular Biology & Genetics, Neuroscience & Behavior, Pharmacology & Toxicology, Clinical Medicine, Psychiatry/Psychology, Chemistry, Geosciences, Mathematics, Physics, Space Science, Economics & Business, และ Social Sciences, General
จากการจัดอันดับมหาวิทยาลัยของ NTU Ranking พบว่า มหาวิทยาลัยเกษตรศาสตร์ได้รับการจัดอันดับให้ติดอันดับโลก ในประเภทกลุ่มวิชา (By Field) ได้แก่ กลุ่ม Agriculture และยังได้รับการจัดอันดับให้ติดอันดับโลก ในประเภทสาขาวิชาเฉพาะ (By Subject) ได้แก่ สาขา Agricultural Sciences และสาขา Plant & Animal Science
Quacquarelli Symonds
คอกโครัลลีไซมอนส์ หรือ British Quacquarelli Symonds (QS) เป็นบริษัทจัดอันดับมหาวิทยาลัยโลกที่มีชื่อเสียงและเป็นที่ยอมรับมากที่สุดแห่งหนึ่ง มีการจัดอันดับครอบคลุมในหลายมิติ เช่น การจัดอันดับเป็นระดับโลก (QS World University Rankings) ระดับทวีปเอเชีย (QS University Rankings: Asia) การจัดอันดับแยกตามคณะ (QS World University Rankings by Faculty) การจัดอันดับแยกตามรายวิชา (QS World University Rankings by Subject) การจัดอันดับคุณภาพบัณฑิต (QS Graduate Employability Rankings) เป็นต้น
น้ำหนักการชี้วัด การแบ่งคะแนนจะต่างกันในแต่ละสาขาวิชา เช่น ทางด้านการแพทย์ ซึ่งเป็นสาขาที่มีอัตราการเผยแพร่งานวิจัยสูง การวัดการอ้างอิงและh-index ก็จะคิดเป็น 25 เปอร์เซนต์ สำหรับแต่ละมหาวิทยาลัย ในทางกลับกันสาขาที่มีการเผยแพร่ผลงานทางวิชาการที่น้อยกว่า เช่น สาขาประวัติศาสตร์ จะคิดเป็นร้อยละที่ต่ำกว่าคือ 15 เปอร์เซนต์ จากคะแนนทั้งหมด ในขณะเดียวกันสาขาศิลปะและการออกแบบ ซึ่งมีผลงานตีพิมพ์น้อยก็จะใช้วิธีการวัดจากผู้ว่าจ้างและการสำรวจด้านวิชาการ
QS Asia
ในการจัดอันดับมหาวิทยาลัยในทวีปเอเชีย (QS Asia University Rankings) โดย QS พบว่าในปี 2563 มหาวิทยาลัยเกษตรศาสตร์ ได้รับการอันดับให้อยู่ในอันดับที่ 127 ของทวีปเอเชีย
QS Stars Rating System
QS Stars Rating System เป็นระบบประเมินประสิทธิภาพการดำเนินงานมหาวิทยาลัยของบริษัท QS (Quacquarelli Symonds Limited)
QS World University Rankings by Subject
ในการจัดอันดับตามสาขาวิชา (QS World University Rankings by Subject) โดย QS พบว่า มหาวิทยาลัยเกษตรศาสตร์ มีสาขาได้รับการจัดอันดับ จำนวน 9 สาขาวิชา ได้แก่ สาขา Agriculture & Forestry, Biological Sciences, Business & Management Studies, Chemical Engineering, Chemistry, Computer Science & Information System, Environmental Science, Mechanical, Aeronautical & Manufacturing Engineering และ Electrical and Electronic Engineering
QS World University Rankings by Faculty Area
การจัดอันดับตามกลุ่มวิชา (QS World University Rankings by Faculty Area) โดย QS พบว่า มหาวิทยาลัยเกษตรศาสตร์ มีกลุ่มวิชาที่ได้รับการจัดอันดับ จำนวน 4 กลุ่ม ได้แก่ กลุ่ม Life Sciences & Medicine, Engineering & Technology / IT, Natural Sciences, และ Social Sciences & Management
QS Graduate Employability Rankings
เป็นการจัดอันดับคุณภาพการจ้างงานของบัณฑิต โดยพิจารณาจาก ชื่อเสียงและความเชื่อมั่นของผู้จ้างงาน ผลผลิตของบัณฑิต อัตราการจ้างงานบัณฑิต เป็นต้น ในปี 2563 มหาวิทยาลัยเกษตรศาสตร์ได้รับการจัดอันดับ 301-500 ของโลก
The Times Higher Education
การจัดอันดับโดย The Times Higher Education (THE) มีเกณฑ์การจัดอันดับในด้าน คุณภาพการสอน สภาพแวดล้อมในการเรียนรู้ของผู้เรียน คุณภาพงานวิจัย ปริมาณ รายได้ และชื่อเสียงของงานวิจัย การอ้างอิงในงานวิจัย การนำงานวิจัยของสถาบันไปใช้อ้างอิง ความเป็นนานาชาติ และรายได้ทางอุตสาหกรรม ใน พ.ศ. 2561 มหาวิทยาลัยเกษตรศาสตร์ได้รับการจัดอันดับให้อยู่ในอันดับที่ 801-1000 ของโลก และอันดับ 251-300 ของเอเชีย
University Ranking by Academic Performance (URAP)
University Ranking by Academic Performance หรือ URAP เป็นการจัดอันดับมหาวิทยาลัยโลก โดยสถาบัน Middle East Technical University, Graduate School of Informatics, URAP Research Laboratory จากประเทศตุรกี ซึ่งเป็นองค์กรไม่แสวงหาผลกำไร ก่อตั้งขึ้นในปี 2009 วัตถุประสงค์หลักของ URAP คือการพัฒนาระบบการจัดอันดับมหาวิทยาลัยโลกตามตัวชี้วัดซึ่งสะท้อนถึงคุณภาพและปริมาณของบทความตีพิมพ์ทางวิชาการ บทความวิจัย การเผยแพร่ และการอ้างอิง โดยเริ่มการจัดอันดับครั้งแรกในปี 2010 และเริ่มจัดอันดับตามสาขาวิชา (Field Rankings) ในปี 2011
U.S. News & World Report
U.S. News & World Report นิตยสารการจัดอันดับมหาวิทยาลัยที่มีชื่อเสียงและได้รับการยอมรับของสหรัฐอเมริกา ได้ประกาศผลการจัดอันดับมหาวิทยาลัยโลกล่าสุด “Best Global Universities Rankings 2023” จากการสำรวจมหาวิทยาลัย 60 ประเทศทั่วโลก และมีเกณฑ์จัดอันดับหลายด้าน เช่น ชื่อเสียงการวิจัยในระดับโลก และระดับภูมิภาค สื่อสิ่งพิมพ์ การถูกนำไปอ้างอิง ความร่วมมือระหว่างประเทศ จำนวนบุคลากรระดับปริญญาเอก เป็นต้น โดยในปี 2023 มหาวิทยาลัยเกษตรศาสตร์ได้รับการจัดอันดับให้อยู่ในอันดับที่ 1243 ของโลก อันดับที่ 377 ของทวีปเอเชีย
นอกจากนี้ ในการจัดอันดับตามสาขาวิชา (Subject Rankings) พบว่ามหาวิทยาลัยเกษตรศาสตร์มีสาขาวิชาที่ได้รับการจัดอันดับให้ติดอันดับโลก จำนวน 5 สาขาวิชา ได้แก่ สาขา Agricultural Sciences, สาขา Plant and Animal Science, สาขา Chemistry, สาขา Food Science and Technology, และสาขา Engineering
โดยในสาขา Agricultural Sciences ปี 2020 อยู่ในอันดับที่ 161 ของโลก, ปี 2021 อยู่ในอันดับที่ 171 ของโลก, ปี 2022 อยู่ในอันดับที่ 174 ของโลก, ปี 2023 อยู่ในอันดับที่ 148 ของโลก ในสาขา Plant and Animal Science ปี 2020 อยู่ในอันดับที่ 236 ของโลก, ปี 2021 อยู่ในอันดับที่ 237 ของโลก, ปี 2022 อยู่ในอันดับที่ 228 ของโลก, ปี 2023 อยู่ในอันดับที่ 241 ของโลก ในสาขา Chemistry ปี 2020 อยู่ในอันดับที่ 747 ของโลก, ปี 2022 อยู่ในอันดับที่ 879 ของโลก, ปี 2023 อยู่ในอันดับที่ 855 ของโลก ในสาขา Food Science and Technology ปี 2022 อยู่ในอันดับที่ 166 ของโลก, ปี 2023 อยู่ในอันดับที่ 156 ของโลก และในสาขา Engineering ปี 2023 อยู่ในอันดับที่ 847 ของโลก
คิม
คิม (Park) อาจหมายถึง
ตาฮีตี
ตาฮีตี (Tahiti, ; ; อดีตมีชื่อว่า โอตาเฮอีเต) เป็นเกาะที่ใหญ่ที่สุดในกลุ่มของหมู่เกาะวินด์เวิร์ดของเฟรนช์พอลินีเชีย ตั้งอยู่ในหมู่เกาะโซไซตี ตั้งอยู่บริเวณตอนกลางของมหาสมุทรแปซิฟิก โดยดินแดนขนาดใหญ่ที่อยู่ใกล้เกาะนี้ที่สุดคือทวีปออสเตรเลีย เกาะมีประชากร 189,517 คน (สำมะโน ค.ศ. 2017) ถือเป็นเกาะที่มีประชากรมากที่สุดในเฟรนช์พอลินีเชีย มีจำนวนเป็นร้อยละ 68.7 ของทั้งหมด มีเมืองหลวงคือเมืองปาเปเอเต ซึ่งตั้งอยู่ทางชายฝั่งตะวันตกเฉียงเหนือ
พระเจ้าฟอร์ตูน การ์เซสแห่งปัมโปลนา
ฟอร์ตูน การ์เซส (Fortún Garcés, Orti Gartzez) หรือ ผู้มีตาเดียว (el Tuerto) หรือ ผู้เป็นพระ (el Monje) เป็นกษัตริย์แห่งปัมโปลนาตั้งแต่ ค.ศ. 882 ถึง ค.ศ. 902 ทรงปรากฏในบันทึกภาษาอาหรับในชื่อ ฟอร์ตูน อิบน์ การ์ซิยา (فرتون بن غرسية) ทรงเป็นพระโอรสคนโตของพระเจ้าการ์ซิอา อิญญิเกวซ และเป็นพระนัดดาของพระเจ้าอิญญิโก อาริสตา ปฐมกษัตริย์แห่งปัมโปลนา ทรงครองราชย์เป็นเวลา 30 ปี พระเจ้าฟอร์ตูน การ์เซสเป็นกษัตริย์คนสุดท้ายของราชวงศ์อิญญิเกวซ
พระราชประวัติ
วันเสด็จพระราชสมภพของพระเจ้าฟอร์ตูนไม่เป็นที่รู้ ทรงเป็นพระโอรสคนโตของพระเจ้าการ์ซิอา อิญญิเกวซ กษัตริย์แห่งปัมโปลนากับหญิงนามว่าอูร์รากา ซึ่งอาจจะเป็นหลานสาวของมูซา อิบน์ มูซา อิบน์ กาซี ผู้นำตระกูลกาซี ข้อมูลช่วงต้นชีวิตของพระองค์มีไม่มาก
พระเจ้าการ์ซิอา อิญญิเกวซมีความสัมพันธ์ใกล้ชิดกับราชอาณาจักรอัสตูเรียส ทรงตีตัวออกห่างจากราชวงศ์บานูกาซีที่ปกครองดินแดนใกล้กับแม่น้ำเอโบร พระองค์เข้าไปพัวพันในความขัดแย้งกับกองทัพมุสลิมของบานูกาซี และมูฮัมหมัดที่ 1 เอมีร์แห่งกอร์โดบาที่บุกปัมโปลนาในปี ค.ศ. 860 และจับกุมตัวฟอร์ตูนได้ในมิลาโกร พร้อมกับออนเนกา ฟอร์ตูเนซ พระธิดาของพระองค์ ทั้งคู่ถูกจับไปเป็นตัวประกันในกอร์โดบา มูฮัมหมัด อิบน์ ลูบบ์ วาลีแห่งซาราโกซาปิดล้อมทำลายปราสาทไอบาร์ ส่งผลให้พระเจ้าการ์ซิอา อิญญิเกวซสิ้นพระชนม์ หลังพระบิดาสิ้นพระชนม์ ฟอร์ตูน การ์เซสได้รับอนุญาตให้กลับไปปัมโปลเพื่อรับตำแหน่งเป็นกษัตริย์ พระเจ้าฟอร์ตูน การ์เซสครองราชย์ด้วยนโยบายทางการเมืองที่ปรับให้เป็นไปตามความต้องการของตระกูลบานูกาซี สร้างความขุ่นเคืองให้แก่ขุนนางปัมโปลนา พระองค์เกษียณตัวเข้าอารามเลย์เรอยู่บ่อยครั้ง
พระเจ้าฟอร์ตูนเกษียณตัวเข้าอารามเลย์เรอย่างถาวรในปี ค.ศ. 905 ทรงสิ้นพระชนม์ในอารามดังกล่าวในปี ค.ศ. 922
การแต่งงานและผู้สืบสายเลือด
ฟอร์ตูนแต่งงานกับออเรียซึ่งอาจจะเป็นหลานสาวของมูซา อิบน์ มูซา อิบน์ กาซี ทั้งคู่มีพระโอรสธิดาด้วยกัน ดังนี้
เซียน
ในลัทธิเต๋า เซียน (仙) หมายถึงนักสิทธิ์ ผู้บรรลุถึงอมตภาพทางร่างกายและวิญญาณจนกลายเป็นเทพเจ้าต่าง ๆ
ลำดับชั้น
คัมภีร์จงลฺหวี่ฉวนเต้าจี๋ (鐘呂傳道集) ซึ่งจงหลี ฉวน และลฺหวี่ ต้งปิน เซียนในกลุ่มแปดเซียนเป็นผู้ประพันธ์ขึ้น ได้จำแนกเซียนออกเป็น 5 ชั้น ได้แก่
ชุดตัวอักษรฮีบรู
ชุดตัวอักษรฮีบรู เป็นชุดของอักษรตระกูลเซมิติกไร้สระชนิดหนึ่ง ใช้ในการเขียนงานในภาษาฮีบรู ในยุคแรก ๆ ชุดตัวอักษรฮีบรูโบราณพัฒนามาจากชุดตัวอักษรฟินิเชีย ชุดตัวอักษรฮีบรูรุ่นใหม่พัฒนามาจากชุดตัวอักษรแอราเมอิกรุ่นแรก ๆ จารึกภาษาฮีบรูพบครั้งแรกเมื่อ 557 ปีก่อนพุทธศักราช อักษรนี้เขียนจากขวาไปซ้ายในแนวนอน ตัวอักษรบางตัว เช่น กาฟ, เมม , นุน , ฟี  และซาดดี  มีรูปท้ายคำ ซึ่งจะพบในตำแหน่งสุดท้ายของคำเท่านั้น ไม่มีตัวเลข ใช้เลขอารบิกแทน สระเสียงยาวกำหนดโดยตัว อะเลฟ , วาว  และโยด/ยุด  ไม่แสดงสระเสียงสั้นยกเว้นในไบเบิล กวีนิพนธ์ และหนังสือสำหรับเด็กและชาวต่างชาติ
อักษรฮีบรูแบบราซี (Rashi)
อักษรราชีเป็นตัวพิมพ์ฮีบรูที่มีลักษณะกึ่งโค้งหวัด ตามธรรมเนียมแล้วใช้เขียนข้ออรรถาธิบาย (commentary) เนื้อหาในคัมภีร์ฮีบรู (ทานัค) และคัมภีร์ทัลมุดในหนังสือ ชื่อนี้ได้มาจาก รับบี ชโลโม ยิตซ์วากี หรือราซี นักวิชาการที่ยิ่งใหญ่ในยิวยุคกลางและเป็นผู้ให้ความเห็นเกี่ยวกับคัมภีร์ไบเบิล การตั้งชื่อนี้เป็นการให้เกียรติแก่ท่าน
ยูนิโคด
อักษรฮีบรูมีช่วงหลักอยู่ที่ U+0590-U+05FF และมีรูปแบบอักษรอีกจำนวนหนึ่งที่ U+FB1D-U+FB4F
มือปราบผู้พิทักษ์เอ็กช์ซีดราฟ
มือปราบผู้พิทักษ์เอ็กช์ซีดราฟ เป็นภาพยนตร์โทคุซัทสึแนวเมทัลฮีโรลำดับที่ 11 และเป็นซีรีส์ชุดสุดท้ายของรูปแบบเรสคิวโปลิสต่อจาก คำสั่งฉุกเฉินพิเศษโซลเบรน ออกอากาศเมื่อวันที่ 3 กุมภาพันธ์ ค.ศ. 1992 (3 กุมภาพันธ์ พ.ศ. 2535) ถึงวันที่ 25 มกราคม ค.ศ. 1993 (25 มกราคม พ.ศ. 2536) โดยออกอากาศทุกวันอาทิตย์เวลา 8.00 ถึง 8.30 น.ทางสถานีโทรทัศน์ทีวีอาซาฮี รวมทั้งสิ้น 49 ตอน
ในประเทศไทยเคยออกอากาศทางสถานีโทรทัศน์ไทยทีวีสีช่อง 3โดยออกอากาศทุกวันเสาร์และวันอาทิตย์เวลา 6:00 น. (ในขณะนั้น) และเป็นซีรีส์เมทัลฮีโรเรื่องสุดท้ายที่ออกอากาศในประเทศไทย และ เคยออกจำหน่ายรูปแบบวิดีโอโดยบริษัทวิดีโอสแควร์ในชื่อเกราะอัศวิน เอ็กช์ซีดราฟ
เศรษฐีไซ่ง่อน
เศรษฐีไซ่ง่อน (ชื่อวิทยาศาสตร์: Ophiopogon jaburan Lodd) เป็นพืช ปลูกเป็นไม้ประดับกลุ่มว่านเศรษฐี มักตั้งโชว์ในห้องรับแขกเป็นเกียรติแก่เจ้าของบ้าน จัดเป็นประเภทไม้ล้มลุก แตกกอ ความสูง 0.35 เมตร ขนาดทรงพุ่ม 0.3 เมตร ลำต้นเป็นเหง้าอยู่ใต้ดิน รากเหมือนแฝกหอม
ใบสีเขียวและขาว ใบมีรูปแคบยาว เหมือนว่านเศรษฐีขอดทรัพย์ แต่ปลายใบไม่ขอด ขนาดกว้าง 1-2 เซนติเมตร ยาว40-50 เซนติเมตรปลายใบแหลม  โคนใบแคบ ขอบใบเรียบเป็นเส้นขาว ด้านบนเส้นกลางใบ  และเส้นใบเป็นร่องเล็กน้อย สีขาวหม่น  แผ่นใบสีเขียว  ดอกออกสีขาวชูก้านขึ้นสูง
ธงชาติพม่า
ธงชาติสาธารณรัฐแห่งสหภาพพม่า มีลักษณะเป็นธงสามสีรูปสี่เหลี่ยมผืนผ้า ภายในแบ่งตามแนวนอน ความกว้างเท่ากัน พื้นสีเหลือง สีเขียว และสีแดง เรียงตามลำดับจากบนลงล่าง กลางธงมีรูปดาวห้าแฉกสีขาวขนาดใหญ่ ธงนี้ได้เริ่มชักขึ้นครั้งแรกเมื่อวันที่ 21 ตุลาคม พ.ศ. 2553 ในเวลา 15.00 น. ที่กรุงเนปยีดอ และในเวลา 15.33 น. ที่อาคารศาลาว่าการนครย่างกุ้ง (อ้างอิงตามเวลาท้องถิ่น) อันเป็นเวลา 17 วัน ก่อนหน้าการเลือกตั้งทั่วไปของพม่า ซึ่งจะมีขึ้นในวันที่ 7 พฤศจิกายน ปีเดียวกัน   ความหมายของสัญลักษณ์ในธงชาติประกอบด้วย สีเขียวหมายถึงสันติภาพ ความสงบ และความอุดมสมบูรณ์ของพม่า สีเหลืองหมายถึงความสามัคคี สีแดงหมายถึงความกล้าหาญ ความเข้มแข็ง เด็ดขาด ดาวสีขาวหมายถึงสหภาพอันมั่นคงเป็นเอกภาพ
เศรษฐีไซ่ง่อน
ชอบแสงปานกลางถึงแสงแดดจัด ขยายพันธุ์โดยการแยกหน่อ หรือใช้ต้นอ่อนที่เกิดจากไหลไปปลูกใหม่
ธงชาติพม่า
แบบสีธง
แบบสีมาตรฐานของธงชาติพม่าโดยประมาณตามระบบต่างๆ มีดังนี้
ประวัติ
ในอดีตอาณาจักรพม่าสมัยราชวงศ์อลองพญาได้ใช้ธงพื้นขาวกลางมีรูปนกยูงเป็นธงชาติ เมื่อพม่าตกเป็นอาณานิคมของสหราชอาณาจักรโดยผนวกเข้าเป็นส่วนหนึ่งของอินเดียเมื่อปี พ.ศ. 2428 ธงชาติสหราชอาณาจักรจึงถูกชักขึ้นเหนือดินแดนพม่า เมื่อพม่าแยกเป็นอาณานิคมโดยตรงอีกแห่งหนึ่งต่างหากจากอินเดียในปี พ.ศ. 2480 รัฐบาลสหราชอาณาจักรอังกฤษจึงกำหนดให้ใช้ธงแสดงสัญชาติสีน้ำเงิน (Blue Ensign) มีตรานกยูงในวงกลมอยู่ด้านปลายธงเป็นธงประจำดินแดน ซึ่งจะต้องต้องชักคู่กับธงสหภาพอยู่เสมอ สำหรับธงผู้ว่าการแห่งพม่า เป็นรูปแบบธงสหภาพมีตรานกยูงในวงกลมอยู่กลางธง
หลังจากพม่าได้รับเอกราชจากอังกฤษในปี พ.ศ. 2491 จึงได้มีการกำหนดแบบธงชาติพม่าใหม่ ลักษณะเป็นธงสี่เหลี่ยมผืนผ้าพื้นสีแดง ที่มุมบนด้านคันธงเป็นรูปสีเหลี่ยมผืนผ้าสีน้ำเงินขนาดเล็ก ภายในพื้นสีน้ำเงินนั้นมีรูปดาวห้าแฉกสีขาว 1 ดวง ล้อมรอบด้วยดาวสีขาวดวงเล็กอีก 5 ดวง ดาวดวงใหญ่หมายถึงสหภาพพม่า ดาวดวงเล็กทั้ง 5 หมายถึงชาวพม่า ชาวไทใหญ่ ชาวกะเหรี่ยง ชาวชีน และชาวกะชีน ส่วนสีขาวนั้นหมายถึงความซื่อสัตย์ ธงนี้ได้รับการรับรองด้วยรัฐธรรมนูญแห่งสหภาพพม่า ฉบับลงวันที่ 24 กันยายน พ.ศ. 2490 และชักขึ้นเหนือแผ่นดินพม่าครั้งแรกเมื่อวันที่ 4 มกราคม พ.ศ. 2491 เวลา 4.25 น.
ต่อมาเมื่อนายพลเนวี่นได้ทำการรัฐประหารรัฐบาลแห่งสหภาพพม่า และประกาศก่อตั้งสาธารณรัฐสังคมนิยมแห่งสหภาพพม่าแทน จึงได้มีการเปลี่ยนธงชาติเมื่อวันที่ 3 มกราคม พ.ศ. 2517 ลักษณะเป็นเป็นธงสี่เหลื่ยมผืนผ้าขนาดสัดส่วนความกว้างต่อความยาวของธงเป็น 5:9, 2:3 หรือ 6:11 พื้นสีแดง ที่มุมบนด้านต้นธงเป็นรูปสี่เหลี่ยมผืนผ้าสีน้ำเงินขนาดเล็ก ภายในมีรูปช่อรวงข้าวอยู่หน้าฟันเฟือง ล้อมรอบด้วยดาวห้าแฉก 14 ดวงเป็นวงกลม รูปเหล่านี้เป็นสีขาว
สำหรับความหมายของสัญลักษณ์ในธงชาติมีดังนี้ ธงชาติพม่าสมัยนี้เมื่อใช้ครั้งแรก หลายคนอาจสับสนระหว่างธงชาติไต้หวัน เนื่องจากมีลักษณะที่คล้ายกันมาก
การเสนอธงชาติพม่าแบบใหม่
การเปลี่ยนธงชาติพม่าใหม่ครั้งนี้ ได้มีการเสนอเรื่องโดยคณะกรรมาธิการชุดหนึ่ง ภายใต้การดำเนินการของสภาแห่งชาติพม่า อย่างไรก็ตาม สื่อของทางการพม่าได้กล่าวในภายหลังว่า บรรดาผู้แทนในสภาแห่งชาติพม่าได้เลิกล้มความคิดดังกล่าวแล้ว การเปลี่ยนธงชาติพม่าจึงยังไม่เกิดขึ้น
ต่อมา ในเดือนกันยายน พ.ศ. 2550 ได้มีการเสนอแบบธงชาติพม่าใหม่อีกครั้ง โดยเป็นธงสามสีรูปสี่เหลี่ยมผืนผ้า ภายในแบ่งตามแนวนอน ความกว้างเท่ากัน พื้นสีเหลือง-เขียว-แดง กลางมีรูปดาวสีขาวขนาดใหญ่ ซึ่งได้กำหนดรวมอยู่ในร่างรัฐธรรมนูญฉบับใหม่ของสหภาพพม่า เมื่อมีการรับรองร่างรัฐธรรมนูญดังกล่าว โดยการลงประชามติในเดือนพฤษภาคม พ.ศ. 2551 จึงเท่ากับว่าเป็นการยอมรับธงชาติพม่าใหม่ตามประชามตินี้ ซึ่งทั้งรัฐธรรมนูญและธงชาติใหม่ จะเริ่มบังคับใช้เมื่อมีการจัดตั้งรัฐสภาชุดแรกตามรัฐธรรมนูญใหม่ภายในปี พ.ศ. 2553 โดยธงสามสี สีเหลือง, สีเขียว, สีแดง นี้ไม่ใช่ครั้งแรกที่ใช้ธงสามสี ธงสามสีนี้ใช้ครั้งแรกในสมาคมเราชาวพม่าองค์กรของนักชาตินิยมในพม่าก่อนที่จะเป็นธงชาติพม่าในสมัย รัฐพม่าในปี พ.ศ. 2486–พ.ศ. 2488 ต่างตรงที่สมัยนั้นใช้ นกยูง เป็นตราตรงกลางธง โดยมีการเอาธงสมัยรัฐพม่ามาดัดแปลงแก้ไขใช้ดาวขาวตรงกลางธงแทน
ไรอัน ดูซิก
ไรอัน ไมเคิล ดูซิก (Ryan Michael Dusick, เกิด 19 กันยายน พ.ศ. 2520) เป็นนักดนตรี นักร้อง และโปรดิวเซอร์ชาวอเมริกัน เขาเคยเป็นมือกลองของวงคาราส์ฟลาวเออส์ ซึ่งต่อมากลายเป็นวงมารูนไฟฟ์ จนกระทั่งเขาได้ลาออกจากวงไปในปี พ.ศ. 2549
ดูซิกเกิดที่เมืองลอสแอนเจลิส รัฐแคลิฟอร์เนีย เขาเข้าเรียนที่โรงเรียน Brentwood School และที่ UCLA ในปี ค.ศ. 2537 ดูซิกร่วมกับแอดัม เลอวีน เจสซี คาร์ไมเคิล และมิกกี แมดเดน เพื่อนที่เขาเจอที่เทศกาลศิลปะการแสดงเฟรนช์วูด ก่อตั้งวงคาราส์ฟลาวเออร์ พวกเขาออกอัลบั้มแรก The Fourth World  แต่ไม่ประสบความสำเร็จเท่าที่ควร พวกเขาจึงแยกวง
ต่อมาในปี พ.ศ. 2544 อดีตสมาชิกวงคาราส์ฟลาวเออร์ร่วมกับเจมส์ วาเลนไทน์ ในตำแหน่งมือกีตาร์ก่อตั้งวงมารูนไฟฟ์ และออกอัลบั้มแรก Songs About Jane อัลบั้มนี้ได้รับการตอบรับในทางที่ดีทำให้วงเริ่มมีชื่อเสียง แต่การทัวร์เป็นระยะเวลานานทำให้ดูซิกมีปัญหาที่ข้อมือและไหล่ จนในปี พ.ศ. 2549 ดูซิกประกาศออกจากวงและตำแหน่งมือกลองถูกแทนที่ด้วยแมตต์ ฟลินน์ แต่เขายังได้รับเครดิตเป็น "ผู้อำนวยการด้านดนตรี" ในอัลบั้มที่สอง It Won't Be Soon Before Long
คาบสมุทรโบโซ
คาบสมุทรโบโซ เป็นคาบสมุทรในจังหวัดชิบะ บนเกาะฮนชู ตั้งอยู่ทางทิศตะวันออกของอ่าวโตเกียว แบ่งอ่าวโตเกียวออกจากมหาสมุทรแปซิฟิก
พื้นที่ส่วนมากของคาบสมุทรเป็นเนินสูง บางพื้นที่มีความสูงกว่า 400 เมตร จากระดับน้ำทะเล ทางทิศตะวันตกของคาบสมุทรเป็นเขตที่อยู่อาศัย มีเมืองสำคัญคือ เมืองคิซาราซุ มีสะพานข้ามอ่าวโตเกียว (Tokyo Bay Aqua-Line) เชื่อมต่อระหว่างเมืองคาวาซากิ จังหวัดคานางาวะ กับเมืองคิซาราซุ จังหวัดชิบะ ทางตะวันออกของคาบสมุทรเป็นพื้นที่ราบชายฝั่งทะเล มีแม่น้ำสายสั้น ๆ เหมาะสำหรับการปลูกข้าว
โลกิ (ฤดูกาล 1)
ฤดูกาลแรกของละครชุดทางโทรทัศน์อเมริกันเรื่อง โลกิ อิงจากมาร์เวลคอมิกส์ที่มี ตัวละครในชื่อเดียวกัน, พบว่าโลกิถูกนำมาสู่ความลึกลับขององค์กรควบคุมกาลเวลา (TVA) หลังจากขโมยเทสเซอร์แรคระหว่างเหตุการณ์ในภาพยนตร์เรื่อง อเวนเจอร์ส: เผด็จศึก (2019) และถูกบังคับให้ช่วยจับเวอร์ชันอันตรายของตัวเอง มันเป็นฉากในจักรวาลภาพยนตร์มาร์เวล (MCU) ที่มีความต่อเนื่องร่วมกับภาพยนตร์และละครชุดทางโทรทัศน์ของแฟรนไชส์ ฤดูกาลนี้ผลิตโดยมาร์เวลสตูดิโอส์ ซึ่งมี ไมเคิล วอลดรัน ทำหน้าที่เป็นหัวหน้าผู้เขียนบทและ เคท เฮอร์รอน กำกับการแสดง
ทอม ฮิดเดิลสตัน รับบทเป็นโลกิจากซีรีส์ของภาพยนตร์ซีรีส์อีกครั้ง และ กูกู อึมบาทา-รอว์, วันมี โมซากู, ยูจีน คอร์เดโร, ทารา สตรอง, โอเวน วิลสัน, โซเฟีย ดิ มาร์ติโน, ซาชา เลน, แจ็ก วีล, ดีโอเบีย โอปาเร, ริชาร์ด อี. แกรนต์ และ จอนาทัน เมเจอส์ ร่วมแสดงด้วย โลกิ ได้รับการยืนยันอย่างเป็นทางการจากซีรีส์ดิสนีย์+ ที่กำลังพัฒนาจากมาร์เวลสตูดิโอส์ ในเดือนพฤศจิกายน ค.ศ. 2018 พร้อมกับการมีส่วนร่วมของฮิดเดิลสตัน การถ่ายทำเริ่มขึ้นในเดือนกุมภาพันธ์ ค.ศ. 2020 ที่ แอตแลนตา, รัฐจอร์เจีย แต่ถูกระงับในเดือนมีนาคมเนื่องจากการระบาดทั่วของโควิด-19 การถ่ายทำกลับมาดำเนินการในเดือนกันยายนและแล้วเสร็จในเดือนธันวาคม ซีรีส์เกิดขึ้นหลังจากเหตุการณ์ในภาพยนตร์เรื่อง อเวนเจอร์ส: เผด็จศึก ซึ่งโลกิเวอร์ชันอื่นได้สร้างไทม์ไลน์ใหม่ซึ่งแตกต่างจากเหตุการณ์ใน ดิอเวนเจอร์ส  (2012) ซีซั่นนี้มีโทนของละครอาชญากรรมระทึกขวัญ และก่อให้เกิดเหตุการณ์ในภาพยนตร์เอ็มซียูเรื่อง จอมเวทย์มหากาฬ ในมัลติเวิร์สมหาภัย (2022) และ แอนท์-แมน และ เดอะ วอสพ์: ตะลุยมิติควอนตัม (2023)
ซีซั่นแรกออกอากาศทางดิสนีย์+ เมื่อวันที่ 9 มิถุนายน ค.ศ. 2021 ฉายไป 6 ตอนจนถึงวันที่ 14 กรกฎาคม โดยเป็นส่วนหนึ่งของระยะที่ 4 ของเอ็มซียู ซีซั่นนี้ได้รับคำวิจารณ์ในเชิงบวก ทั้งในด้านการแสดง ดนตรีประกอบ และภาพวิช่วล ซีซั่นที่สองได้รับการยืนยันในเดือนกรกฎาคม ค.ศ. 2021
พระครูบวรธรรมกิจ (เทียน ปุปฺผธมฺโม)
พระครูบวรธรรมกิจ (เทียน ปุปฺผธมฺโม) หรือ หลวงปู่เทียน วัดโบสถ์  เป็นพระเถราจารย์เชื้อสายรามัญผู้มีชื่อเสียงแห่งจังหวัดปทุมธานี
ประวัติ
หลวงปู่เทียน ปุปฺผธมฺโม เกิดเมื่อวันพฤหัสบดีที่ 2 พฤศจิกายน พ.ศ. 2419 (ตรงกับแรม 1 ค่ำ เดือน 12 ปีชวด) ต้นรัชกาลที่ 5 เกิดที่บ้านปากคลอง ตำบลกระแชงมอญ อำเภอสามโคก จังหวัดปทุมธานี เป็นบุตรของ นายน้อย - นางเล็ก ดุลยกนิษฐ มีพี่น้องร่วมบิดามารดา 8 คน ท่านเป็นบุตรคนที่ 3 เมื่ออายุ 11 ปีได้เริ่มศึกษาอักขระสมัยเบื้องต้นกับพระอธิการ วัดชัยสิทธาวาท (พัฒนสายบำรุง) อำเภอสามโคก จังหวัดปทุมธานี ศึกษาได้ไม่นานก็ย้ายมาอยู่วัดโบสถ์ จังหวัดปทุมธานี กับพระอาจารย์นวน เรียนหนังสือไทย และภาษามอญ จนอ่านออกเขียนได้ และมีความรู้แตกฉานในด้านการคิดเลขเป็นอย่างดี
ครั้นพออายุได้ 14 ปี ได้เข้ามาศึกษาในกรุงเทพมหานคร เข้าเรียนที่โรงเรียนวัดมหาพฤฒาราม จนสอบไล่ได้จบหลักสูตร แล้วจึงเข้ารับราชการเป็นมหาดเล็กได้ 1 ปี จากนั้นลาออก ไปรับราชการเป็นเสมียนอยู่กับอธิบดีศาลอุทธรณ์ 1 ปี จนอายุ 21 ปี ท่านจึงลาออกจากราชการ และเดินทางกลับบ้านที่จังหวัดปทุมธานี ได้อุปสมบทเป็นพระภิกษุเมื่อวันพฤหัสบดีที่ 4 มีนาคม พ.ศ. 2439 (ตรงกับขึ้น 2 ค่ำ เดือน 4) โดยมีท่านเจ้าคุณพระรามัญมหาเถระ เจ้าคณะจังหวัดปทุมธานี ในขณะนั้นเป็นพระอุปัชฌาย์ ให้ได้รับฉายาว่า "ปุบฺผธมฺโม" เมื่อทำการอุปสมบทแล้ว ได้ไปอยู่กับพระอุปัชฌาย์ที่วัดโบสถ์ จังหวัดปทุมธานี ท่านได้ศึกษาเล่าเรียนภาษาบาลี และภาษามอญ ซึ่งท่านมีพื้นฐานอยู่บ้างแล้ว เรียนควบคู่กันไป หลวงปู่เทียนท่านได้ศึกษาอยู่กับพระอุปัชฌาย์ตลอดมา
หลวงปู่เทียนอยู่ที่วัดโบสถ์นี้มาจนได้ 6 พรรษา พระอุปชาฌาย์ของท่านคือท่านเจ้าพระรามัญมหาเถระก็ป่วยหนักด้วยโรคชรา และได้มรณะภาพลงด้วยโรคชรา รวมอายุท่านได้ถึง 92 ปี และในปีนั้นเอง หลวงปู่เทียนก็ได้รับการแต่งตั้งเป็นพระอธิการวัดโบสถ์ปทุมธานีทันที เมื่อวันที่ 23 พฤษภาคม พ.ศ. 2445 (ในราวตอนปลายๆ สมัยรัชกาลที่ 5)
ในครั้งสงครามอินโดจีนท่านได้สร้างเครื่องรางของขลังแจกจ่ายแก่ชาวบ้าน ทั้ง เสื้อยันต์ ประเจียด ตะกรุด จนมีอภินิหารเลื่องลือ มีผู้นับถือมาก และได้สร้างพระเครื่องเนื้อผงไว้หลายพิมพ์ด้วยกัน ใน พ.ศ. 2509 ท่านยังได้มีโอกาสเข้าเฝ้าถวายพระสมเด็จเนื้อผงแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระตำหนักจิตรลดารโหฐาน ปัจจุบันพระเครื่องของหลวงปู่เทียนเป็นที่นิยมในหมู่นักสะสมพระเครื่อง
จนมาถึงวันจันทร์ที่ 18 กรกฎาคม พ.ศ. 2509 เวลา 02.00 น. หลวงปู่เทียนก็ได้มรณภาพลงด้วยอาการอันสงบ รวมอายุท่านได้ถึง 89 ปี 8 เดือน 14 วัน และท่านได้อยู่ในสมณะเพศถึง 70 พรรษา มีพิธีพระราชทานเพลิงศพเมื่อวันที่ 5 เมษายน พ.ศ. 2512 ณ วัดโบสถ์ ตำบลบ้านกลาง อำเภอเมืองปทุมธานี จังหวัดปทุมธานี
วัตถุมงคลที่ได้รับความนิยม
เหรียญรุ่นสุดท้าย ปี2509 เหรียญรุ่นนี้ สร้างขึ้นเพื่อฉลอง อายุ 91 ปี สร้างก่อนหลวงพ่อมรณภาพ โดยกองกษาปณ์เป็นผู้แกะบล็อกเอง มีเนื้อทองแดง เงิน และทองคำ สำหรับทองคำนั้น สร้างเพียง 99 เหรียญ ตอกหมายเลขทุกเหรียญ เหรียญรุ่นสุดท้าย ปี 2509 ที่กองกษาปณ์แกะแม่พิมพ์ถวายนี้ ทุกเนื้อที่ปั๊มออกมา จะมีเส้นรัศมีวงกลมล้อมรอบหลายชั้น ตรงใต้คาง หรืออยู่บริเวณจีวรของท่าน สามารถเห็นได้ด้วยตาเปล่า ซึ่งปรากฏการณ์ดังกล่าวไม่ได้เกิดขึ้นจากการปั๊มหลาย ๆ เหรียญแล้ว "บล็อกแตก" อีกอย่างหนึ่งก็คือ บล็อกที่กองกษาปณ์จัดทำนั้น ทำด้วยเหล็กกล้า ไม่มีวันที่จะแตกชำรุดง่าย ๆ ดังนั้น วงการพระเรียกพระรุ่นนี้ว่า “เหรียญบล็อกวงเดือน” มีผู้นำไปใช้แล้วได้ผลในด้านเมตตา โชคลาภ แคล้วคลาด ป้องกันภัย เหมือนมีรัศมีกำแพงแก้ว หรือวงเดือนล้อมรอบ เคยมีผู้ถูกลอบทำร้าย เอาปืนมาจ่อยิงที่ศีรษะชนิดเผาขน ยิงถึง 3 นัด กระสุนไม่ออกสักนัดเดียว คนร้ายตกใจ รีบขึ้นจักรยานยนต์หนีไป
เจ้าหญิงอีซาแบลแห่งออร์เลอ็อง-บรากังซา
เจ้าหญิงอีซาแบลแห่งออร์เลอ็อง-บรากังซา (Princess Isabelle of Orléans-Braganza) ประสูติเมื่อวันที่ 13 สิงหาคม 2454 ณ สาธารณรัฐฝรั่งเศสที่ 3 เป็นพระธิดาพระองค์ใหญ่ใน เจ้าชายปิโด เจ้าชายแห่งกาโร ปารา และ เจ้าหญิงเอลิซาเบธ เป็นพระราชปนัดดาใน จักรพรรดิเปดรูที่ 2 แห่งบราซิล ทางฝ่ายพระบิดา พระนามของพระองค์ได้รับการตั้งมาจาก พระนามของ เจ้าหญิงอีซาแบล เจ้าหญิงรัชทายาทแห่งบราซิล พระอัยยิกา(ย่า) ของพระองค์ ต่อมาในปี 2434 พระบิดาของพระองค์ได้รับการสถาปนาเป็น เจ้าชายผู้พิทักษ์ราชบัลลังก์แห่งบราซิล แทนที่พระอัยยิกาของพระองค์ ทำให้พระองค์นั้นกลายเป็นเจ้าหญิงแห่งบราซิล แต่พระอัยยิกาของพระองค์มีพระดำรัสว่า
เสกสมรส
พระองค์ทรงเสกสมรสกับ เจ้าชายอ็องรี เคานต์แห่งปารีส (2451-2542) เมื่อวันที่ 8 เมษายน 2474 ทรงรับพระราชทานพระอิสริยยศเป็น เจ้าหญิงเคาน์เตสแห่งปารีส ดัชเชสแห่งฝรั่งเศส พระชายา ทั้ง 2 มีพระบุตรร่วมกันถึง 11 พระองค์ ดังนี้
เจ้าหญิงอีซาแบลแห่งออร์เลอ็อง-บรากังซา สิ้นพระชนม์ลงเมื่อวันที่ 5 กรกฎาคม 2546 สิริพระชันษา 91 ปี โดยสิ้นพระชนม์ตรงกับวันประสูติของพระสวามี
เหตุโจรกรรมร้านทองในจังหวัดลพบุรี พ.ศ. 2563
'''เหตุโจรกรรมร้านทองในจังหวัดลพบุรี พ.ศ. 2563''' เป็นเหตุการณ์โจรกรรมร้านทองออโรร่าภายในห้างสรรพสินค้าโรบินสันไลฟ์สไตล์ลพบุรีภายในจังหวัดลพบุรี เมื่อวันที่ 9 มกราคม พ.ศ. 2563 ในช่วงเวลาประมาณ 20.47 นาฬิกา ได้เกิดเหตุคนร้ายโจรกรรมทองภายในร้านทองออโร่ร่าและใช้ปืนพกกราดยิงใส่คนภายในห้างสรรพสินค้าโรบินสันไลฟ์สไตล์ลพบุรีส่งผลให้มีผู้เสียชีวิต 3 รายและบาดเจ็บ 4 ราย ก่อนขี่รถจักรยานยนต์ยี่ห้อยามาฮ่าหลบหนีไป ต่อมาในวันที่ 22 มกราคม พ.ศ. 2563 เจ้าหน้าที่ตำรวจสามารถจับกุมผู้ก่อเหตุคือประสิทธิชัย เขาแก้ว อายุ 38 ปีซึ่งเป็นผู้อำนวยการของโรงเรียนโรงเรียนวัดโพธิ์ชัยในจังหวัดสิงห์บุรี ซึ่งศาลชั้นต้นได้พิพาษาประหารชีวิตประสิทธิชัย และศาลอุทธรณ์กับศาลฎีกาพิพากษายืนประหารชีวิต
การก่อเหตุ
ในวันที่ 9 มกราคม พ.ศ. 2563 ได้มีคนร้ายสวมเสื้อยืดแขนยาวสีดำ ใส่กางเกงลายพรางใส่รองเท้าคอมแบ็ตสวมไอ้โม่งและสะพายกระเป๋าเป้สีแดงจอดรถจักรยานยนต์ยี่ห้อยามาฮ่าบริเวณประตูด้านข้างของห้างสรรพสินค้าโรบินสันไลฟ์สไตล์ลพบุรี แล้วเดินเข้าไปในห้างโดยเดินไปที่ร้านทองออโรร่า ระหว่างนั้นคนร้ายได้เห็นพนักงานรักษาความปลอดภัยคนหนึ่งอยู่ที่หน้าร้านทองออโรร่าจึงพยายามใช้ปืนพกติดท่อเก็บเสียงเล็งที่ศีรษะของพนักงานรักษาความปลอดภัยแต่กระสุนพลาดไปโดนหัวไหล่ หลังจากนั้นคนร้ายได้ใช้ปืนพกเปิดฉากยิงใส่คนที่กำลังเลือกซื้อทอง 3 คน แล้วยิงใส่พนักงานร้านทองออโรร่า3คนซึ่งกระสุนถูกพนักงานได้รับบาดเจ็บ2คนส่วนพนักงานอีกคนหลบไปที่ด้านหลังของร้านแล้วคนร้ายได้กระโดดขึ้นไปบนตู้ทองแล้วใช้ปืนพกยิงนางสาวธิดารัตน์ ทวาทิพย์ อายุ 31 ปีพนักงานร้านทองออโรร่าที่ได้รับบาดเจ็บเข้าที่หน้าจนเสียชีวิตแล้วกวาดทองน้ำหนัก 28 บาทซึ่งมีมูลค่ารวม 672,000 บาท หลังจากนั้นคนร้ายได้ยิงเพื่อเปิดทางแต่กระสุนได้กระดอนกับพื้นแล้วเข้าที่ศีรษะ​ของเด็กชายภาณุวิทย์ วงษ์อยู่อายุ 2 ขวบขณะกำลังเดินไปกินเลี้ยงปีใหม่กับพ่อแม่จนได้รับบาดเจ็บสาหัส ระหว่างที่คนร้ายได้พยายามหลบหนีจากที่เกิดเหตุ นายธีรฉัตร นิ่มมา อายุ 33 ปี ซึ่งเป็นหัวหน้าพนักงานรักษาความปลอดภัยภายในห้างได้พยายามปิดประตูแต่ถูกคนร้ายใช้ปืนพกยิงเข้าที่มือทำให้ต้องหนีเข้าไปในร้านเคเอฟซีแต่ถูกคนร้ายยิงซ้ำเข้าที่ใบหน้าจนเสียชีวิตภายในร้าน   หลังจากนั้นคนร้ายได้กระแทกประตูอัตโมมัติจนเปิดประตูได้ก่อนจะขี่รถจักรยานยนต์หลบหนีแต่มีพลเมืองดีคนหนึ่งพยายามจะถีบรถของคนร้ายเพื่อประวิงเวลาแต่ถูกคนร้ายยิงสวนหลังจากนั้นคนร้ายได้ขับรถจักรยานยนต์หลบหนีไป
ภายหลังจากเกิดเหตุได้มีพลเมืองดีเข้าช่วยเหลือและปฐมพยาบาลผู้บาดเจ็บ หลังจากนำผู้บาดเจ็บส่งโรงพยาบาล ต่อมาเด็กชายภาณุวิทย์ วงษ์อยู่ อายุ 2 ขวบ ซึ่งเป็นผู้ได้รับบาดเจ็บในเหตุการณ์นี้ได้เสียชีวิตในเวลาต่อมาที่โรงพยาบาลเมืองนารายณ์
การสืบสวน
ในวันที่ 11 มกราคม พ.ศ. 2563 พลตำรวจเอกจักรทิพย์ ชัยจินดาซึ่งเป็นบัญชาการตำรวจแห่งชาติได้เดินทางมาติดตามคดีและประชุมเจ้าหน้าที่ตำรวจชุดสืบสวนที่สถานีตำรวจท่องเที่ยว 2 ในจังหวัดลพบุรีเพื่อติดตามหาคนร้ายในวันต่อมาวันที่ 12 มกราคม พ.ศ. 2563 ในช่วงเวลา 18.00 น. พลตำรวจเอกสุชาติ ธีระสวัสดิ์ ได้ระบุและตรวจสอบกระสุนปืนที่พบในที่เกิดเหตุจำนวณ13นัดและตั้งข้อสังเกตว่าคนร้ายเชี่ยวชาญอาวุธปืน ในช่วงเวลา 19.00 น.พลตำรวจเอกจักรทิพย์ ชัยจินดาได้ระบุสั้นๆก่อนจะเดินทางกลับว่า"คดีมีความคืบหน้าไปมากตำรวจได้รับภาพกล้องหน้ารถจากประชาชนจำนวนมากซึ่งต้องวิเคราะห์และพิสูจน์เพื่อทำให้เกิดความชัดเจน" ในวันที่ 15 มกราคม พ.ศ. 2563 ในช่วงเช้ามืดเจ้าหน้าที่ตำรวจได้ตรวจค้นเป้าหมาย 10 จุดในจังหวัดลพบุรีและจังหวัดสระบุรีเพื่อหาหลักฐานในการจับกุม ในช่วงเวลา 20.00 น.พลตำรวจเอกจักรทิพย์ ชัยจินดาได้แถลงการภายหลังการประชุมเป็นเวลา1ชั่วโมงครึ่งโดยยืนยันคดีมีความคืบหน้าพอสมควรและการตรวจค้นเมื่อช่วงเช้ามืดทำให้ได้หลักฐานบางส่วนแต่ไม่สามารถเปิดเผยมากและผู้ต้องสงสัยไม่ได้อยู่ในพื้นที่แล้วแต่น่าจะอยู่ในพื้นที่ใกล้เคียงบริเวณชายแดนแล้ว ในวันที่ 20 มกราคม พ.ศ. 2563 เจ้าหน้าที่ของกองพิสูจน์หลักฐานได้นำรองเท้าผ้าใบที่ใกล้เคียงกับรองเท้าของคนร้ายไปเทียบกับผู้ต้องสงสัยที่ถูกควบคุมตัวมาจากจังหวัดหนองคาย แต่ยังไม่ชัดเจนว่าผู้ต้องสงสัยคนดังกล่าวจะเกี่ยวข้องกับการโจรกรรมหรือไม่แต่ก็มีรายงานว่าผู้ต้องสงสัยคนดังกล่าวถูกสอบปากคำจนเกิดความเครียด
การจับกุม
ก่อนการจับกุมประมาณ 1 สัปดาห์เจ้าหน้าที่ได้รับเบาะแสจากพลเมืองดีว่าประสิทธิชัย เขาแก้วเป็นผู้ต้องสงสัยมากที่สุด ซึ่งเมื่อเจ้าหน้าที่นำตรวจสอบรายชื่อผู้ครอบครองอาวุธปืนยี่ห้อเดียวกับที่คนร้ายใช้ก็พบว่าพ่อของประสิทธิ์ชัยซึ่งเป็นตำรวจนอกราชการ เป็นผู้ครอบครองปืนและได้เชื่อมโยงหลักฐานต่าง ๆ ว่าประสิทธิ์ชัยเป็นคนร้าย พลตำรวจเอกจักรทิพย์ ชัยจินดาได้ให้พนักงานสอบสวนของกองปราบไปรวบรวมหลักฐานเพื่อขอหมายจับจากศาลอาญาโดยไม่ให้ข้อมูลรั่วไหลไปและศาลอาญาได้ออกหมายจับประสิทธิชัยเมื่อวันที่ 21 มกราคม พ.ศ. 2563 หลังศาลออกหมายจับพลตำรวจโทจิรภพ ภูริเดชได้สั่งการให้พลตำรวจโทวิจักขณ์ ตารมย์นำเจ้าหน้าที่ชุดหนุมานกองปราบไปตามแกะรอยประสิทธิ์ชัยจนทราบที่พักของประสิทธิชัยและทราบว่าประสิทธิชัยจะขับรถไปสอนหนังสือที่โรงเรียนวัดโพธิ์ชัยในช่วงเช้าของวันที่ 22 มกราคม เมื่อช่วงเช้าของวันที่ 22 มกราคม พ.ศ. 2563 เจ้าหน้าที่ชุดหนุมานกองปราบพร้อมกับอาวุธครบมือได้เฝ้าสังเกตกาณ์ประสิทธิ์ชัยก่อนจะเห็นประสิทธิ์ชัยขับรถยนต์บีเอ็มดับเบิลยูสีดำ ซีรีส์ 5 เจ้าหน้าที่จึงสะกดรอยตามรถของประสิทธิชัยจนถึงบริเวณทางหลวงแผ่นดินหมายเลข 311 ที่ตำบลท่าวุ้ง อำเภอท่าวุ้ง จังหวัดลพบุรีแล้วแสดงตัวจับกุมซึ่งประสิทธิชัยไม่ได้ขัดขืนและพบกระสุนปืนขนาด 9 มิลลิเมตรในรถยนต์
ผู้ก่อเหตุ
นายประสิทธิชัย เขาแก้ว (เกิด 26 ธันวาคม พ.ศ. 2524) สำเร็จการศึกษาระดับปริญญาโท เข้ารับราชการเมื่อวันที่ 6 สิงหาคม พ.ศ. 2553 ได้รับบรรจุตำแหน่งครูผู้ช่วยที่โรงเรียนวัดใดใหญ่ในวันที่ 16 ธันวาคม พ.ศ. 2556 และได้รับการย้ายการดำรงตำแหน่งครูที่โรงเรียนเมืองใหม่ (ชลอราษฎร์รังสฤษฐ์) ซึ่งดำรงตำแหน่งเป็นครูวิชาพลศึกษาในฐานะครูชำนาญการเมื่อวันที่ 12 ตุลาคม พ.ศ. 2559 เขาได้รับการดำรงตำแหน่งเป็นผู้อำนวยการโรงเรียนวัดโพธิ์ชัยแต่ยังไม่ได้เป็นผู้อำนวยการโรงเรียนอย่างเต็มตัวเนื่องจากกระทรวงศึกษาธิการกำหนดหลักเกณณ์การดำรงตำแหน่งผู้อำนวยการโรงเรียนใหม่ว่า"จะต้องมีผลงานและต้องประเมินผลงานก่อน"  ซึ่งประสิทธิชัยมีนิสัยชอบยิงปืน และเขาเคยพาภรรยาไปดูทอง ที่ร้านทองออโร่ร่าภายในห้างสรรพสินค้าโรบินสันไลฟ์สไตล์ลพบุรีเมื่อวันที่ 26 ธันวาคม พ.ศ. 2562 โดยมีธิดารัตน์ ทองทิพย์ เป็นพนักงานขาย
คำสารภาพ
หลังการจับกุมเขาได้สารภาพว่านำทอง ไปทิ้งแม่น้ำเจ้าพระยาที่สะพานบางระจันในจังหวัดสิงห์บุรี แต่เจ้าหน้าที่ค้นหาก็ไม่พบ ต่อมาในเวลา21.00น.ภรรยาของประสิทธ์ชัยที่ตำรวจได้เชิญมาสอบสวนได้สารภาพว่าทอง ที่ขโมยมาอยู่ที่บ้านพัก หลังการตรวจพบเจ้าหน้าที่ตำรวจก็พบทอง ที่ขโมยมาซ่อนอยู่ในหลังคาโรงรถในบ้านของพ่อแม่ของประสิทธิชัย และประสิทธิชัยได้สารภาพว่าภายหลังก่อเหตุประสิทธิชัยได้มีความเครียด แต่ต่อมา 3 ถึง 4 วันประสิทธิชัยก็ไม่เครียดเนื่องจากจะไปมอบตัวที่สถานีตำรวจท่องเที่ยวลพบุรีภายใน 1–2 วันนี้ เพราะรู้สึกว่าหลบหนีก็ไม่รอดและไม่เชื่อว่าตำรวจจะจับกุมประสิทธิชัยไม่ได้เนื่องจากหลักฐานต่าง ๆ เช่นรถและกล้องวงจรปิด ส่วนสาเหตุที่เลือกเวลา 20.47 น.เป็นเวลาก่อเหตุเพราะเป็นเวลาเลิกงานของประสิทธิชัยและในช่วงเวลาประมาณ 20.00 น.ของวันเกิดเหตุประสิทธิชัยได้บอกกับพ่อตาและแม่ยายว่าจะไปทำธุระ
ในวันที่ 23 มกราคม พ.ศ. 2563 เจ้าหน้าที่ตำรวจได้แถลงข่าวนำของกลางที่ยึดมาจากประสิทธิชัยมาจัดแสดงและเปิดโอกาสให้ผู้สื่อข่าวซักถามประสิทธิชัยซึ่งถูกควบคุมตัวอยู่ที่กองปราบปรามผ่านระบบวิดีโอคอนเฟอร์เรนท์ซึ่งถือว่าเป็นการโฟนอินผู้ต้องหาเป็นครั้งแรกในประวัติศาตร์ไทย ประสิทธ์ชัยได้ระบุแรงจูงใจว่าเกิดจากปัญหาส่วนตัวและปัญหาการเงินของประสิทธิชัยและไม่ได้เป็นไปตามบางข่าวหรือสื่อสังคมออนไลน์ที่ว่าประสิทธิชัยต้องการฆ่าตัวตายโดยการวิสามัญฆาตกรรม เมื่อสื่อมวลชนถามเขาว่า ถ้าต้องการทองทำไมถึงต้องยิงคน ประสิทธิ์ชัยได้ตอบว่า "เป็นการยิงเพื่อขู่หรือยิงเพื่อเปิดทาง" โดยประสิทธิชัยยิงที่ตู้กระจก 2 นัด และไม่คิดว่ากระสุนจะไปถูกพนักงานในร้านทองและอ้างว่าตอนอยู่บนตู้กระจกถุงมือติดไกปืนจึงพยายามดึงถุงมือออกทำให้ปืนลั่นใส่พนักงานจนเสียชีวิต ส่วนการยิงเด็กชายภาณุวิทย์ประสิทธิชัยอ้างว่าไม่เห็นภาณุวิทย์และประสิทธิชัยยิงพนักงานรักษาความปลอดภัยเพื่อเปิดทาง ประสิทธิชัยได้บอกว่า"ผมคิดว่ากระสุนแฉลบไปถูกเด็กและผมไม่ตั้งใจยิงภาณุวิทย์และอยากกล่าวเสียใจญาติของผู้เสียชีวิตและทุกคนที่ผมยิง"และเขายังยอมรับอีกว่าการก่อเหตุครั้งนี้ได้วางแผนไว้ล่วงหน้า 2–3 วันและยืนยันว่าก่อเหตุคนเดียวและไม่ได้ปรึกษาใครและย้ำว่า "ผมสำนึกผิด" เมื่อสื่อมวลชนถามเขาว่า หลังก่อเหตุแล้วทำไมถึงใช้ชีวิตอย่างสุขสบายตามข่าว ประสิทธิชัยได้พูดติดขัดเล็กน้อยว่า"เอ่อ.ผมพยายามทำตัวให้ปกติ ไม่คิดจะหลบหนีและไม่คิดอะไรกับการก่อเหตุและเสียใจกับการกระทำทุกครั้งที่เห็นข่าว"ซึ่งการโฟนอินของประสิทธิชัยใช้เวลาทั้งหมด12นาทีเนื่องจากประสิทธิชัยแจ้งพลตำรวจเอกจักรทิพย์ ชัยจินดาซึ่งเป็นผู้บัญชาการตำรวจแห่งชาติว่า "ผมขออนุญาตตอบคำถามเท่านี้" จำนวน 2 ครั้งหลังจากนั้นสัญณาณโทรศัพท์ของฝ่ายประสิทธิชัยดับลง ซึ่งเจ้าหน้าที่ตำรวจได้ยืนยันว่าจะไม่มีนำประสิทธิชัยไปทำแผนประกอบการรับสารภาพและจะยื่นเรื่องต่อศาลอาญารัชดาที่ถนนรัชดาภิเษกเพื่อขออนุมัติในการฝากขังประสิทธิชัยในช่วงเย็นวันนี้  เมื่อเวลา 15.20 น.เจ้าหน้าที่ชุดหนุมานกองปราบได้ควบคุมตัวประสิทธิชัยมายังศาลอาญารัชดาเพื่อนำมาฝากขังเป็นผัดแรก ซึ่งระหว่างการควบคุมตัวประสิทธิชัยได้มีคนตะโกนว่า"ขอให้โดนประหารชีวิต" ต่อมาในเวลา 16.10 น.เจ้าหน้าที่ของกรมราชทัณฑ์ได้ควบคุมตัวประสิทธิชัยไปคุมขังที่เรือนจำพิเศษกรุงเทพ กฤช กระแสร์ทิพย์ซึ่งเป็นผู้บัญชาการเรือนจำพิเศษกรุงเทพมหานครได้เปิดเผยว่าจะให้นักจิตวิทยาประเมินสภาพจิตใจของประสิทธิชัย หากประสิทธิชัยมีความเครียดสูงมากนักจิตวิทยาจะให้กินยาคลายเครียด ส่วนมาตรการป้องกันความปลอดภัย โดยหลังจากนั้นจะนำตัวประสิทธิชัยไปคุมขังภายในแดนที่ 1 โดยให้ผู้ต้องขังพี่เลี้ยงจำนวน 2 คนดูแลประสิทธิชัยอย่างใกล้ชิด
ปฏิกิริยา
นางนฤมล ภิญโญสินวัฒน์ โฆษกประจำสำนักนายกรัฐมนตรีได้เปิดเผยว่าพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้แสดงความเสียใจกับครอบครัวผู้เสียชีวิตและบาดเจ็บจากเหตุการณ์นี้พร้อมทั้งกำชับให้สำนักงานตำรวจแห่งชาติและหน่วยงานที่เกี่ยวข้องติดตามคนร้ายมาดำเนินคดีให้เร็วที่สุด
สมศักดิ์ เทพสุทิน รัฐมนตรีว่าการกระทรวงยุติธรรม ได้แถลงถึงเหตุการณ์นี้ว่า "ขอแสดงความเสียใจอย่างสุดซึ้งกับครอบครัวของผู้เสียชีวิตและผู้บาดเจ็บ คนที่เสียชีวิตเป็นคนสำคัญของครอบครัว ในประเทศของเราไม่เคยมีเรื่องโหดเหี้ยมและก้าวร้าวรุนแรงขนาดนี้ โดยปกติที่มีการปล้นฆ่าจะมีการขู่เจ้าทรัพย์ให้หลบหนีและไว้ชีวิตแต่ในเหตุการณ์นี้ไม่ว่าใครที่อยู่ในเส้นทางที่คนร้ายเดินผ่าน เขายิงทุกคนถือเป็นการกระทำที่ทารุณและโหดร้ายยิ่งกว่าสัตว์เดรัจฉานและสนับสนุนประหารชีวิตกับคนร้ายโดยไม่มีการลดโทษและพร้อมมอบเงินเยียวยาแก่ผู้เสียหาย"
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานได้กำชับให้เลขาธิการสำนักงานประกันสังคมเร่งให้ความช่วยเหลือกับผู้ที่ได้รับบาดเจ็บและผู้เสียชีวิตในเหตุการณ์นี้พร้อมกับกำชับให้สำนักงานประกันสังคมจังหวัดลพบุรีดูแลทายาทของผู้ประกันตนที่เสียชีวิตและได้รับบาดเจ็บให้ได้รับสิทธิประโยชน์อย่างครบถ้วน